ᱢᱚᱦᱚᱱ ᱵᱷᱟᱜᱽᱣᱚᱛ

ᱢᱚᱦᱚᱱ ᱢᱚᱫᱷᱩᱠᱚᱨ ᱨᱟᱣ ᱵᱷᱟᱜᱽᱣᱚᱛ (ᱤᱝᱨᱟᱹᱡᱤ ᱺ Mohan Madhukarrao Bhagwat) ᱡᱟᱱᱟᱢ ᱫᱚ ᱑᱑ ᱥᱮᱯᱴᱮᱢᱵᱚᱨ ᱑᱙᱕᱐ ᱨᱮ ᱦᱩᱭᱞᱮᱱ ᱛᱟᱭᱟ ᱟᱨ ᱱᱤᱛ ᱫᱚ ᱩᱱᱤ {ᱨᱟᱥᱴᱨᱤᱭᱚ ᱥᱣᱟᱭᱟᱢᱥᱮᱵᱚᱠ ᱥᱚᱝᱜᱷᱚ (ᱟᱨ ᱮᱥ ᱮᱥ)} ᱨᱮᱱ ᱒᱐᱐᱙ ᱠᱷᱚᱱ ᱖-ᱭᱤᱡ ᱥᱟᱨᱚᱥᱚᱝᱜᱷᱚᱪᱟᱞᱚᱠ ᱠᱟᱱᱟᱭ ᱾

ᱢᱟᱬᱟᱝ ᱡᱤᱭᱚᱱ
     ᱢᱚᱦᱚᱱ ᱢᱚᱫᱷᱩᱠᱚᱨ ᱨᱟᱣ ᱵᱷᱟᱜᱽᱣᱚᱛ ᱫᱚ  ᱢᱟᱨᱟᱴᱷᱤ ᱠᱟᱲᱦᱟᱫᱮ ᱵᱨᱟᱦᱢᱚᱱ ᱜᱷᱟᱸᱨᱚᱸᱡᱽ ᱨᱮ ᱪᱚᱱᱫᱨᱚᱯᱩᱨ, ᱞᱟᱦᱟᱛᱮᱱᱟᱜ ᱵᱚᱢᱵᱟᱭ ᱮᱥᱴᱮᱴ ᱥᱤᱧᱚᱛ ᱨᱮᱭᱮ ᱡᱟᱱᱟᱢ ᱞᱮᱱᱟ ᱾ ᱟᱭᱟᱜ ᱪᱟᱠᱨᱤ ᱡᱤᱭᱚᱱ ᱫᱚ ᱢᱤᱫ ᱵᱷᱮᱴᱮᱨᱮᱱᱟᱨᱤ ᱟᱹᱢᱟᱹᱞᱤᱭᱟᱹ ᱞᱮᱠᱟᱛᱮ ᱮᱦᱚᱵ ᱞᱮᱫᱟᱭ ᱾ ᱟᱡ ᱵᱟᱵᱟ ᱫᱚ ᱢᱚᱫᱷᱩᱠᱚᱨ ᱨᱟᱣ ᱵᱷᱟᱜᱽᱣᱚᱛ, ᱫᱚ ᱦᱮᱰᱜᱮᱣᱟᱨ ᱟᱨ ᱢ.ᱥ ᱜᱚᱞᱣᱟᱞᱠᱟᱨ ᱥᱟᱶ ᱟᱹᱰᱤ ᱥᱩᱯᱩᱨ ᱥᱟᱹᱜᱟᱹᱭ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱩᱱᱤ ᱫᱚ ᱟᱨ ᱮᱥ ᱮᱥ ᱜᱷᱟᱸᱨᱚᱸᱡᱽ ᱠᱷᱚᱱ ᱠᱟᱱᱟᱭ ᱾ ᱟᱡ ᱵᱟᱵᱟ ᱢᱚᱫᱷᱩᱠᱚᱨ ᱨᱟᱣ ᱵᱷᱟᱜᱽᱣᱚᱛ ᱫᱚ ᱪᱚᱱᱫᱨᱚᱯᱩᱨ ᱡᱚᱱ ᱨᱮᱱ  ᱠᱟᱨᱭᱚᱣᱟ (ᱥᱩᱛᱨᱮᱫ) ᱛᱟᱦᱮᱸ ᱠᱟᱱᱟᱭ ᱟᱨ ᱤᱱᱟᱹ ᱛᱟᱭᱚᱢ ᱫᱚ ᱜᱩᱡᱽᱨᱟᱴ ᱨᱮᱱ ᱯᱨᱟᱸᱛ ᱯᱨᱚᱪᱟᱨᱚᱠ (provincial promoter) ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱜᱚᱜᱚ ᱢᱟᱞᱚᱛᱤ ᱦᱚᱸ ᱟᱨ ᱮᱥ ᱮᱥ ᱛᱤᱨᱞᱟᱹ ᱠᱚᱣᱟᱜ ᱯᱷᱟᱹᱠᱨᱟᱹᱜ ᱨᱮᱱ ᱥᱟᱦᱮᱫ-ᱮ ᱛᱟᱦᱮᱸ ᱠᱟᱱᱟ ᱾

      ᱵᱷᱟᱜᱽᱣᱚᱛ ᱫᱚ ᱟᱭᱟᱜ ᱯᱟᱲᱦᱟᱣ 'ᱞᱚᱠᱢᱟᱱᱭᱚ ᱛᱤᱞᱚᱠ ᱵᱤᱨᱫᱟᱹᱜᱟᱲ' ᱟᱨ ᱛᱟᱭᱚᱢ ᱛᱮ ᱵᱤ ᱮᱥ ᱥᱤ  ᱨᱮᱭᱟᱜ ᱯᱟᱹᱦᱤᱞ ᱥᱮᱨᱢᱟ ᱫᱚ ᱡᱚᱱᱚᱛᱟ ᱠᱚᱞᱮᱡᱽ ᱪᱚᱱᱫᱨᱚᱯᱩᱨ ᱨᱮᱭᱮ ᱞᱟᱜᱟᱣ ᱞᱮᱫᱟ ᱾
      ᱩᱱᱤᱫᱚ ᱟᱭᱟᱜ ᱜᱨᱮᱡᱩᱣᱮᱥᱚᱱ ᱫᱚ  ᱵᱷᱮᱴᱮᱨᱤᱱᱟᱨᱤ ᱥᱟᱬᱮᱥ ᱟᱨ ᱮᱱᱤᱢᱮᱞ ᱦᱟᱥᱵᱮᱱᱰᱨᱤ ᱥᱟᱛᱟᱢ ᱤᱫᱤᱠᱟᱛᱮ ᱥᱚᱨᱠᱟᱨᱤ ᱵᱷᱮᱴᱮᱨᱤᱱᱟᱨᱤ ᱠᱚᱞᱮᱡᱽ, ᱱᱟᱜᱽᱯᱩᱨ ᱠᱷᱟᱱᱮ ᱠᱚᱨᱟᱣ ᱞᱮᱫᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤᱫᱚ ᱟᱭᱟᱜ ᱯᱟᱲᱦᱟᱣ ᱵᱟᱹᱜᱤ ᱠᱟᱛᱮ  ᱟᱨ ᱮᱥ ᱮᱥ ᱨᱮ ᱟᱭᱟᱜ ᱡᱤᱭᱚᱱ ᱫᱚ ᱮᱢᱮᱱᱟ ᱟᱨ ᱯᱨᱚᱪᱟᱨᱚᱠ ᱞᱮᱠᱟᱛᱮ  ᱑᱙᱗᱕ ᱦᱟᱹᱵᱤᱡ-ᱮ ᱠᱟᱹᱢᱤ ᱠᱮᱫᱟ ᱾